Zápisnica
 
         zo zasadnutia komisie sociálnych služieb dňa  6. septembra 2011

Prítomní 
podľa prezenčnej listiny

 
Program
 
 1  Otvorenie
 2.  Výber účastníkov  jednodenného zájazdu na termálne kúpalisko v meste         Mosonmagyaróvár v Maďarsku
3.  Výber dodávateľa autobusovej dopravy  na zájazd seniorov v Maďarsku
4.  Správa o plnení rozpočtu MČ Bratislava- Ružinov za 1. polrok 2011
 5.  Rôzne

 
 
K  bodu č.2
 
Výber účastníkov  jednodenného zájazdu na termálne kúpalisko v meste    Mosonmagyaróvár v Maďarsku.
 
Na  zájazd    do   Mosonmagyaróváru   v Maďarsku  sa   k    5.  septembru    prihlásilo  147 záujemcov, z toho 111  bolo prihlásených prvýkrát, 35  záujemcovia, ktorí absolvovali výlet  do   Znojma,  boli   evidovaní   ako   náhradníci.   Nakoľko zájazd   bol   naplánovaný     pre  80    účastníkov,  členka    komisie    p.  Ing.   Eulália   Ižová CSc.  podala   návrh,   aby  sa  doobjednal  ďalší  autobus,  a tí,  ktorí  sa  prihlásili  po  prvýkrát,  mohli  sa všetci  zúčastniť plánovaného  zájazdu.  Na  návrh   predsedu  komisie  Ing. V. Slobodu  prebehlo  losovanie   náhradníkov,  ktorými   sa  doplnil  stav  tretieho  autobusu  a tým bola uspokojená  väčšina záujemcov.
 
K bodu č.3
 
Výber dodávateľa autobusovej dopravy  na zájazd seniorov v Maďarsku

Na   základe   zaslaných   ponúk   na   dodávateľa   autobusovej  dopravy   na  jednodňový zájazd  výberová  komisia  rozhodla  o  výbere  dodávateľa s najnižšou cenovou ponukou -SAD Dunajská Streda, a.s. 
 
K bodu č.4

Správa o plnení rozpočtu MČ Bratislava- Ružinov za 1. polrok 2011

Komisia berie predložený materiál na vedomie.

 Hlasovanie za všetci prítomní.
K bodu č.5

Rôzne

Komisia  jednohlasne  odsúhlasila   návrh  termínu  rokovania   na  11. októbra  2011 o 15,30 v zasadačke  č.B2.

V  rôznom  padol   návrh   p. MUDr.  V. Ferjenčíka   o  zorganizovanie  zájazdu  na  vianočné 
trhy 2011   vo   Viedni   pre  seniorov  z  MČ  Ružinov. Všetci  členovia komisie   jednohlasne potvrdili tento návrh.  

Mgr. Ľubica  Karelová   dočasne   vymenovaná  vedúca  OSS   pripraví   na  zasadnutie   komisie  dňa    11.  októbra    2011    Návrh  VZN  -  jednorazové    finančné    príspevky    pre   občanov   v  hmotnej  núdzi  a   príspevok na  dotáciu  stravy  pre  nepracujúcich   dôchodcov  v  MČ  Bratislava –  Ružinov.  

Komisia   ďalej poverila p. Mgr.  Ľ. Karelovu      zabezpečiť    dostatočnú    informovanosť ohľadom  všetkých   sociálnych   akcií   plánovaných  MČ,  aby  boli  včas  zverejnené    a   dostupné   pre  čo najširší   okruh  obyvateľov  z  MČ Ružinov. 

Komisia   žiada   dočasne   vymenovanú    vedúcu,   aby     zabezpečila   prihlasovanie   na    akcie organizované  MČ   iba  formou  prihlášok  evidovaných  podateľňou.

 

                                                                                               Ing. Vladimír  Sloboda 
                                                                                                   predseda komisie

 

 

 

 
Zapísala Pokorná Helena 
    tajomníčka komisie
 
––––––––––––––––––-